Suomalaisen pelialan kestotähti Remedy Entertainment tunnetaan siitä, että studio hioo yhtä peliä pitkään ja hartaasti. Tuloksetkin ovat toisaalta tyypillisesti olleet odotuksen arvoisia. Nyt linja näyttää muuttuneen, sillä työn alla on kaksi uutta peliä.

Remedyn sorvissa jyystetään parhaillaan aivan uutta AAA-tason peliä, joka ei siis ole jatkoa studion aiemmille tekeleille, Alan Wakelle ja Quantum Breakille. Myös julkaisija on tämän teoksen osalta mennyt vaihtoon, sillä Microsoft ei nautikaan uuden pelin kohdalla yksinoikeusjulkaisijan asemasta.

Työn alla oleva toinen projekti on myös AAA-kokoluokkaa, mutta itse peli on vielä varhaisessa konseptointivaiheessa. Remedyn bisnestä vetävän Johannes Paloheimon mukaan Remedy tahtoo tehdä lisää pelejä ja nyt studiolla on vihdoin mahdollisuus pyörittää kahta kehitystiimiä yhtä aikaa. Harmillisesti Alan Wake -pelin fanit joutuvat yhä pettymään, sillä kumpainenkaan uusista projekteista ei jatka Alan Waken tarinaa.

Lähde: The Market for Computer and Video Games

Lisätietoja: www.remedygames.com

Lisää aiheesta

Oletko jo löytänyt kaikki Quantum Breakin salaisuudet?

Quantum Break on Microsoftin kovin uutuus

emedy Entertainment: Death Rallystä Alan Waken painajaiseen